εδοξε τοις μαστροις και ιαλυσιοις στρατης αλκιμεδοντος ειπε οπως το ιερον και το τεμενος τας αλεκτρωνας ευαγηται κατα τα πατρια επιμεληθημειν τους ιεροταμιας οπως σταλαι εργασθεωντι τρεις λιθου λαρτ[ι]ου και αναγραφηι ες τας σταλας το τε ψαφισμα τοδε και α ουχ οσιον εντι εκ των νομων εσφερειν ουδε εσοδοιπορειν ες το τεμενος και τα επιτιμια τω[ι] πρασσοντι παρα τον νομον θεμειν δε τας σταλας μιαμ μεν επι τας εσοδου τας εκ πολιος ποτιπορευομενοις μιαν δε υπερ το ιστιατοριον αλλαν δε επι τας καταβασιος τα[ς] εξ αχαιας πολιος. νομος α ουχ οσιον εσιμειν ουδε εσφερειν ες το ιερον και το τεμενος τας αλεκτρωνας μη εσιτω ιππος ονος ημιονος γινος μηδε αλλο λοφουρον μηθεν μηδε εσαγετω ες το τεμενος μηθεις τουτων μηθεν μηδε υποδηματα εσφερετω μηδε υειον μηθεν ο τι δε κα τις παρα τον νομον ποιησηι το τε ιερον και το τεμενος καθαιρετω και επιρεζετω η ενοχος εστω ται ασεβειαι ει δε κα προβατα εσβαληι αποτεισατω υπερ εκαστου προβατου οβολον ο εσβαλων ποταγγελλετω δε τον τουτων τι ποιευντα ο χρηιζων ες τους μαστρους.
Rhodos Isl. — Ialysos — not after 3rd c. BC
 not after 3rd c. BC